Գիշերը թանգարանում 2

«Գիշերը թանգարանում 2» (, բառացի «Գիշերը Թանգարանում. Սմիթսոնի պայքարը»), ամերիկյան ֆանտաստիկ, կատակերգական ֆիլմ, «Գիշերը թանգարանում» (2006) ֆիլմի շարունակությունը։ Համաշխարհային շնորհանդեսը կայացել է 2009 թվականի մայիսի 20-ին։

Սյուժեն 
Ամերիկյան բնագիտական թանգարանի նախկին գիշերային պահակ Լարի Դեյլին արդեն հաջողակ գործարար է։ Նա ունի իր սեփական ընկերությունը, որը արտադրում է և վաճառում տարբեր արտասովոր կենցաղային տեխնիկաներ։ Լարին նախատեսում է խոշոր ձեռնարկ Ուոլմարթի հետ, այդ պատճառով, լավ կենտրոնանալու համար նա գնում է իր հին աշխատավայրը, որտեղ պարզում է, որ թանգարանը գտնվում է վերանորոգման մեջ, իսկ իր ընկեր-ցուցանմուշներին պատրաստվում են ուղարկել Սմիթսոնյան ինստիտուտի Դաշնային արխիվ։

Տեղափոխման ժամանակ կապուցին-կապիկի խրտվիլակը գողանում է կախարդական ափսեն, որը կարող է կենդանացնել իրերը։ Այդ ափսեն կենդանացնում է Դաշնային արխիվի բոլոր ցուցանմուշներին, այդ թվում նաև չար փարավոն Կամունրային ()՝ Ակմենրի մեծ եղբորը (), ով երազում է ստանալ կախարդական ափսեն, քանի որ այն կարող է դառնալ մեռյալների աշխարհի դարպասի բանալին։ Չար թագավորն իր համար խմբավորում է կազմում՝ բաղկացած Իվան Ահեղից, Նապոլեոն Բոնապարտից և Ալ Կապոնեից, իրենց ջատագովների՝ նետաձիգների, պահապանների և ավազակների հետ միասին։

Լարին մեկնում է Վաշինգտոն, որպեսզի փրկի իր ընկեր-ցուցանմուշներին մահացու վտանգից։ Այնտեղ նա հանդիպում է Ամելիա Էրհարթի մոմե արձանին, ով սիրում է արկածներ և ձգտում է օգնել Լարիին իր ընկերներին փրկելու հարցում։

Պարզվում է, որ կախարդական ափսեի ազդեցության տակ կենդանանում են ոչ միայն արձանները, մոմե արձանները և կենդանիների ու թռչունների խրտվիլակները, այլև նկարներն ու լուսանկարները, որոնց մեջ կարելի է մտնել, ինչպես դռնով, վերացական քանդակները, հեռախոսները և նույնիսկ ավիացիայի թանգարանի ինքնաթիռները։

Բայց Լարիին և իր ընկերներին օգնության են գալիս ԱՄՆ-ի տասնվեցերորդ նախագահ Աբրահամ Լինքոլնը և Սմիթսոնի ինստիտուտի այլ բնակիչներ։

Դերերում

Շնորհանդեսի ամսաթիվը ըստ երկրների

Մրցանակներ և առաջադրումներ

Վիդեոխաղ 
Ֆիլմի հիման վրա ստեղծված խաղի թողարկումը կայացել է 2009 թվականի մայիսի 5-ին։

Շարունակությունը 
20th Century Fox կինոընկերությունը, «Գիշերը թանգարանում» և «Գիշերը թանգարանում 2» ֆիլմերի հաջող վաճառքից հետո (շահույթը համաշխարհային կինովարձույթում կազմել է գրեթե մեկ միլիարդ դոլլար), 2014 թվականի հունվարի 27-ին սկսում է նոր, երրորդ ֆիլմի արտադրությունը, իսկ դեկտեմբերի 17ին ֆիլմը դուրս է գալիս համաշխարհային կինովարձույթ «Գիշերը թանգարանում. դամբարանի գաղտնիքը» անվանումով։

Ծանոթագրություններ

Արտաքին հղումներ 
 Պաշտոնական կայք
 

Արկածային ֆիլմեր
Ֆանտաստիկ ֆիլմեր
Ամերիկյան կինոկատակերգություններ
2009 ֆիլմեր
Անգլերեն ֆիլմեր
20th Century Fox ֆիլմեր
Ամերիկյան ֆիլմեր
1492 Pictures ֆիլմեր
IMAX ֆիլմեր
Վանկուվերում նկարահանված ֆիլմեր
2000-ականների կինոկատակերգություններ
Ամերիկյան սիքվել ֆիլմեր
Ամերիկյան ֆենտեզի արկածային ֆիլմեր
Ֆիլմեր, որոնց գործողությունները տեղի են ունենում Վաշինգտոն ԿՇ-ում
Ամերիկյան արկածային կինոկատակերգություններ
Ամերիկյան արկածային ֆիլմեր
Ամերիկյան մարտաֆիլմեր
Ամերիկյան ֆենտեզի ֆիլմեր